綏化

綏化喺中國黑龍江省，家下係地級市，叫綏化市。

沿革 
綏化地處東北，好長一段時間係少數民族地方，畀肅慎、濊貊、夫余、勿吉、靺鞨、契丹、女真、滿族統治過。
後來有中原漢人闖關東，有移民來到呢度墾殖。當時呢帶南北共有3個圓形樹林，以泥河爲界，泥河南嘅叫「南圍林子」，泥河北嘅叫「腰圍林子」，最北面嘅叫「北圍林子」。綏化就係發展自北圍林子。
光緒十一年十月十四喺北圍林子設理事通判廳，又叫綏化直隸廳，綏化建置。「綏」意思安好、安撫，《詩三百·小雅·鴛鴦》有「福祿綏之」，《詩三百·周頌·桓》有「綏萬邦」，係個祝頌安好嘅話；「化」意思係造化、教化、「變也」。「綏化」嘅意思就係安撫教化、造化發展、吉祥安順。亦有人話「綏化」係指綏楞閣山。
光緒三十一年由廳升府，叫綏化府。
1913年搞「省-道-縣」政區架構，綏化由府降爲縣，叫綏化縣。
1956年設綏化專區，專員公署駐綏化縣。
1958年8月16號歸松花江專員公署，1965年6月14號重新獨立爲綏化地區
1982年綏化縣撤換爲縣級市，爲綏化市。
1999年12月28號綏化地區撤換爲地級市，將縣級嘅綏化市升爲地級，原先嘅縣級綏化市變做北林區。

轄下政區變動年表 
綏化專區
1956年3月5號，綏化縣、蘭西縣、巴彥縣、木蘭縣、海倫縣、望奎縣、北安縣、德都縣、鐵驪縣、慶安縣、綏棱縣、通河縣、呼蘭縣、通北縣組合爲綏化專區。
1956年3月6號，通北縣併入北安縣。
1956年11月19號，鐵驪縣改名做鐵力縣。
1958年6月27號，北安縣、德都縣畀咗嫩江專區。
綏化地區
1965年12月28號轄下嘅安達市升爲地級市。
1970年4月1號，鐵力縣畀咗伊春地區。
1979年7月16號，安達縣嘅一部分同安達市嘅薩爾圖區一部分合併爲安達市嘅大同區。
1982年12月18號，綏化縣撤換爲縣級綏化市。
1984年11月17號，安達縣撤換爲縣級安達市。
1986年9月8號，肇東縣撤換爲縣級肇東市。
1989年12月23號，海倫縣撤換爲縣級海倫市。
1992年8月21號，肇州縣、肇源縣畀咗大慶市。
綏化市
1999年12月28號，縣級綏化市變換爲北林區。

政區 
綏化市轄1個區，3個縣級市，6個縣。
市轄區
北林區
縣級市
安達市、肇東市、海倫市
縣
綏棱縣、蘭西縣、明水縣、青岡縣、慶安縣、望奎縣

中國城市